CELEX: 32019R0663
Language: bg
Date: 2019-04-25 00:00:00
Title: Регламент за изпълнение (ЕС) 2019/663 на Комисията от 25 април 2019 година за изменение за 300-тен път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

26.4.2019   
               
               
                  BG
               
               
                  Официален вестник на Европейския съюз
               
               
                  L 112/19
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/663 НА КОМИСИЯТА
         от 25 април 2019 година
         за изменение за 300-тен път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 са изброени лицата, групите и образуванията, обхванати от предвиденото в същия регламент замразяване на финансови средства и икономически ресурси.
                  
               
                     (2)
                  
                  
                     На 17 април 2019 г. Комитетът по санкциите към Съвета за сигурност на Организацията на обединените нации реши да измени едно вписване в списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (3)
                  
                  
                     На 22 април 2019 г. Комитетът по санкциите към Съвета за сигурност на Организацията на обединените нации реши да заличи едно вписване от списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (4)
                  
                  
                     Поради това приложение I към Регламент (ЕО) № 881/2002 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 април 2019 година.
            
               
                  За Комисията,
               
               
                  от името на председателя,
               
               
                  Началник на Службата за инструментите в областта на външната политика
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            Приложение I към Регламент (ЕО) № 881/2002 на Съвета се изменя, както следва:
            
                        1)
                     
                     
                        Идентификационните данни за следното вписване в категорията „Физически лица“ се изменя, както следва: „Zulkarnaen (известен също като a) Zulkarnan, б) Zulkarnain, в) Zulkarnin, г) Arif Sunarso, д) Aris Sumarsono, е) Aris Sunarso, ж) Ustad Daud Zulkarnaen, з) Murshid). Дата на раждане: 1963 г. Място на раждане: Gebang village, Masaran, Sragen, Централна Ява, Индонезия. Националност: индонезиец.“ се заменя със следното: „Aris Sumarsono (известен още като (надеждни псевдоними): a) Zulkarnan, б) Zulkarnain, в) Zulkarnin, г) Arif Sunarso, д) Zulkarnaen, е) Aris Sunarso, ж) Ustad Daud Zulkarnaen; известен още като (ненадежден псевдоним): Murshid). Дата на раждане: 1963 г. Място на раждане: сeло Gebang, Masaran, Sragen, Централна Ява, Индонезия. Гражданство: индонезийско. Дата на определянето, посочено в член 7г, параграф 2, буква и): 16.5.2005 г.“;
                     
                  
                        2)
                     
                     
                        Следното вписване в категорията „Физически лица“ се заличава: „Fethi Ben Hassen Ben Salem Al-Haddad (известен още като: a) Fethi ben Assen Haddad, б) Fathy Hassan al Haddad). Адрес: a) 184 Via Fulvio Testi, Cinisello Balsamo (MI), Италия, б) 1 Via Porte Giove, Mortara (PV), Италия (постоянно местожителство). Дата на раждане: a) 28.6.1963 г. б) 28.3.1963 г. Място на раждане: Tataouene, Тунис. Гражданство: тунизийско. Номер на паспорта: L183017 (тунизийски паспорт, издаден на 14.2.1996 г., изтекъл на 13.2.2001 г.). Други сведения: италиански данъчен код: HDDFTH63H28Z352V. Дата на определянето, посочено в член 2a, параграф 4, буква б): 17.3.2004 г.“.